In Bayern is de Monachie mit da Familie vo de Widdlsbocha (Wittelsbacher) eng vabundn, de seid am 1180a Johr de Herzöge vo Bayern gwen san; oiso üba 800 Johr Bayern regierd hom. Erscht mid am valorna Griag gega de Preißn im 1866a Johr is bergob gonga. Noch am Johr hom de Preißn de Bayern militärisch kontrolliad. 1871 hot dann ano da Kini am Preißnkini de "Kaisawiad" odrong miaßn. So hom `s as Zwoade Deitsche Reich gründn kenna und Bayern war nimma souverän, sondan a Teil vom Deitschn Reich. Am End vom Groaßn Griag (1914-1918), den de Preißn ogführt hom, woidn vui Bayern nimma lenga mit eana weidamocha und so san de Soze aufkema, hom im Novemba 1918 an Millibauer verjongd und de Republik ausgrufa. Abdankt hot da Millibauer oba ned.